Undanfarandi sextán ár hefur Liversidge hafið öll verk sín með því að vélrita fyrirmæli fyrir einstök verk eða verkagrúppur . Verkin eru af mörgum toga og teygja anga sína í ótal miðla , þar á meðal í skúlptúra , málverk , ljósmyndir , innsetningar auk ýmissa gjörninga . Fyrirmælin eru rituð á gamla ritvél og lýsa allt í senn vel framkvæmanlegum hugmyndum sem og öðrum huglægari og jafnvel ógerlegum . Listamaðurinn setur sér ákveðin tímamörk til að vinna fyrirmæli hverrar sýningar eða verkefnis – og gefur sig að tilteknu rými , staðsetningu eða samfélagi . Á sýningum hans má svo sjá birtingarmynd tiltekinna fyrirmæla ásamt hinum upprunalegu vélrituðu sínum , innrömmuðum á vegg . Fyrsta verkið sem verður til í hverri grúppu er bók sem inniheldur öll fyrirmælin . Proposals for Reykjavík er ein þeirra bóka , bók sem var gerð fyrir sýningu hans í i 8 gallerí sumarið 2014 .